4.1 นโยบายในการวิจัยและพัฒนา

4.1.1 ผลิตภัณฑ์ชิ้นส่วนยางเพื่อใช้ในอุตสาหกรรม

บริษัทฯ ยังคงเน้นในเรื่องของการวิจัยปรับปรุงและพัฒนาในส่วนของการออกแบบผลิตภัณฑ์ใหม่ๆ
และยังรวมถึงการมีส่วนร่วมในการรักษาสภาพแวดล้อม ซึ่งในปี 2550 ทางบริษัทได้รับมาตรฐาน
ISO 14001 ซึ่งเป็นมาตรฐานสำคัญในการรักษาระบบสิ่งแวดล้อม การวิจัยและพัฒนาผลิตภัณฑ์ในปี
2550-2551 ทางบริษัทยังคงดำเนินการวิจัยและพัฒนาผลิตภัณฑ์ใหม่อย่างต่อเนื่อง
รวมถึงการออกแบบผลิตภัณฑ์ในระดับ prototype โดยใช้ Software ที่ทันสมัยในการ
จำลองผลิตภัณฑ์ โดยใช้หลักการCAE เพื่อลดเวลาและความผิดพลาดที่จะเกิดขึ้นก่อนการผลิตชิ้นงาน
รวมถึงการวิจัยและพัฒนาสูตรยางเพื่อให้สามารถแข่งขันได้ทั้งในด้านคุณภาพและต้นทุน
เพราะฉะนั้นในปี 2551 ทางบริษัทจะมุ่งมั่นและพัฒนาผลิตภัณฑ์ใหม่
ที่ตรงตามต้องการกับลูกค้าในท้องตลาด โดยคำนึงถึงคุณภาพ ต้นทุน และครอบคลุมถึงทุกๆ
คุณสมบัติของผลิตภัณฑ์ รวมถึงการควบคุมกลุ่มสารต้องห้ามต่างๆ เช่น สารโลหะหนัก เป็นต้น
ให้เป็นไปตามข้อกำหนดของลูกค้า ซึ่งที่กล่าวมาทั้งหมด
ทางบริษัทมุ่งหวังการเป็นผู้นำทางด้านการวิจัยและพัฒนาผลิตภัณฑ์ยางชิ้นส่วนอุตสาหกรรมในภูมิภาคเอเซียตะวันออกเฉียงใต้

4.1.2 ผลิตภัณฑ์ยากนอก-ยางในรถจักรยานยนต์

การวิจัยและพัฒนายางนอก-ยางในรถจักรยานยนต์ได้มีการพัฒนาอย่างต่อเนื่องตามการขยายตัวของตลาดโดยรวม
ทั้งในและต่างประเทศ สำหรับการพัฒนาในตลาด OEM ยังคงมีการพัฒนาต่อเนื่องเช่นเดิม
ถึงแม้การขยายตัวในตลาดนี้ลดลงมากเมื่อเทียบกับปีที่ผ่านมา
แต่ยังมีบางรายพยายามเปิดตัวรถในรูปแบบใหม่ๆ ตลอดเวลา อาทิเช่น
การออกแบบยางรถประเภทวิบาก (Off Road) ประกอบรถเพื่อการส่งออก
โดยส่วนใหญ่สำหรับตลาดนี้ยังคงใช้ Parts เดิมในการประกอบ อย่างไรก็ตาม
ในปีนี้ยางสำหรับประเภทรถสกูตเตอร์
ยังคงมีความนิยมที่เพิ่มขึ้นอย่างต่อเนื่องตามกระแสความนิยมของตลาดภายในประเทศและภูมิภาคนี้

ในส่วนตลาดทดแทน หรือ Replacement Market ได้มีการพัฒนาผลิตภัณฑ์ยางรุ่นใหม่ IRC NR73T
WW ยางแก้มขาว สำหรับรถประเภทสกูตเตอร์
โดยเฉพาะเพื่อตออบสนองความต้องการของผู้นิยมรถแต่งสวย ตามกระแสนิยมผู้ใช้รถในปัจจุบัน และ
การพัฒนา ยางสำหรับการแข่งขันทางตรง (Drag Bike) ตัวใหม่ ภายใต้รหัส IRC EMD NF81
และ NR81 โดยการออกแบบเพื่อตอบลนองการใช้งานในการแข่งขันทางตรงโดยเฉพาะ
โดยมีให้เลือกถึง 4 ขนาดด้วยกัน โดยกลุ่มเป้าหมายในตลาดนี้
นอกจากจะเน้นความต้องการภายในประเทศแล้ว ยังครอบคลุมถึงตลาดทดแทนในเขตภูมิภาคอาเซียน
ซึ่งมีกระแสนิยมในการแข่งขันลักษณะ เช่นเดียวกัน อาทิเช่น ประเทศฟิลิบปินส์ อินโดนีเซีย และ
มาเลเซีย

นอกจากนี้ยังได้มีการพัฒนายางสำหรับรถประเภท Cruiser อีกรุ่นหนึ่งคือ IRC WILD FLARE
WF920 สำหรับรถจักรยานยนต์ ขนาด 175 – 200 CC ที่มีอยู่ในท้องตลาดเมืองไทย
ทางวิศวกรวิจัยและพัฒนาจึงได้ออกแบบและพัฒนายางประเภทนี้ออกมา 2 ขนาดด้วยกันคือ
90/90-17 WF920F และ 130/90-15 WF920R เป็นประเภทยางที่ไม่ใช้ยางใน (Tubeless)
ทั้งนี้เพื่อตอบสนองกลุ่มลูกค้าที่ต้องการใช้ยางที่มีสมรรถนะการเกาะถนน ที่ดีเยี่ยม

สำหรับตลาดต่างประเทศได้มีการพัฒนาผลิตภัณฑ์อย่างต่อเนื่องเช่นกัน โดยทางเรียบได้พัฒนาในรุ่น
M1 สำหรับรถแบบสกูตเตอร์ และแบบใช้งานทั่วไปและ
ส่วนยางรถประเภทวิบากได้มีการพัฒนาเพิ่มขึ้นหลายรุ่นโดยได้รับการตอบสนองจากตลาดในเอเชียและ
ตลาดยุโรป ตลอดจนตลาดในแถบทวีปอเมริกาใต้เป็นอย่างดี นอกจากนี้
ยังมีการพัฒนายางสำหรับการใช้งานในถนนที่มีหิมะ ในประเทศเขตทวีปยุโรป อาทิเช่น ประเทศ
สวิสเซอร์แลนด์ และ เยอรมันนี
ซึ่งปัจจุบันนี้ทางส่วนวิจัยและพัฒนาได้มีการพัฒนายางรุ่นนี้มาแล้วมากกว่า 25 รุ่นด้วยกัน

4.2 ค่าใช้จ่ายในการวิจัยและพัฒนา

  ------------------------------ ---------------------------------------
                                 (หน่วย : พันบาท)

  ปีบัญชี                           ค่าวิจัยและพัฒนา

  2548                           65,129.19

  2549                           61,843.56

  2550                           63,261.54
  ------------------------------ ---------------------------------------